Venus Selfsorg | LekkeSlaap
Vanaf R1 980 per nag (vir 6 persone)
Venus Selfsorg is geleë in Sutherland en bied heerlike en gerieflike selfsorgverblyf vir 6 mense.
Die huis het 3 slaapkamers en beddegoed en handoeke word verskaf. Die hoofslaapkamer het 'n dubbelbed asook 'n privaat badkamer met 'n stort. Die tweede kamer het 2 enkelbeddens en die derde kamer het ook 'n dubbelbed. Die laaste 2 kamers deel 'n aparte badkamer met 'n bad.
Die groot kombuis spog met 'n ingeboude kaggel, 'n mikrogolfoond, tweeplaatstofie, yskas, vrieskas en eetarea. Gaste kan in die sitkamer ontspan waar daar ook 'n kaggel is. Buite is daar braaiplek parkeerplek op die perseel.
Venus Selfsorg is stapafstand vanaf die middedorp waar talle restaurante en kuierplekke is. Sutherland is sterre-mekka, en bied ook Sterrekyk-toere, voëlkyk, 4x4-roetes, voetslaan en fietsry. Gaste kan ook die SA Astronomiese Observatorium of die Sutherland Anglo-Boereoorlog Begraafplaas besoek. Gaste kan ook die nuut geboude Planitarium besoek. Gaste kan dalk ook sneeu in die winter sien.
’n Bespreking by Venus Selfsorg sluit in: